pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. ลงพื้นที่เยี่ยมกลุ่มเปราะบาง ที่โครงการบ้านเอื้ออาทรบางโฉลง จ.สมุทรปราการ พร้อมย้ำประชาชนเป็นศูนย์กลาง และบูรณาการทำงานกับทุกกระทรวง
วันจันทร์ที่ 3 สิงหาคม 2563
รมว.พม. ลงพื้นที่เยี่ยมกลุ่มเปราะบาง ที่โครงการบ้านเอื้ออาทรบางโฉลง จ.สมุทรปราการ พร้อมย้ําประชาชนเป็นศูนย์กลาง และบูรณาการทํางานกับทุกกระทรวง
รมว.พม. ลงพื้นที่เยี่ยมกลุ่มเปราะบาง ที่โครงการบ้านเอื้ออาทรบางโฉลง จ.สมุทรปราการ พร้อมย้ําประชาชนเป็นศูนย์กลาง และบูรณาการทํางานกับทุกกระทรวง
เมื่อวันที่ 31 ก.ค.63เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหาร ลงพื้นที่ ณ โครงการบ้านเอื้ออาทรบางโฉลง อ.บางพลี จ.สมุทรปราการ เพื่อติดตามการดําเนินงานพัฒนาที่อยู่อาศัยสําหรับผู้มีรายได้น้อย พร้อมทั้งมอบถุงยังชีพให้กับครอบครัวกลุ่มเปราะบาง ได้แก่ ผู้สูงอายุ และผู้ป่วยติดเตียง ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และเยี่ยมศูนย์เลี้ยงเด็กก่อนวัยเรียน และ กศน. ตําบลบางโฉลง ศูนย์การเรียนชุมชน ซึ่งตั้งอยู่ภายในโครงการบ้านเอื้ออาทรบางโฉลง นอกจากนี้ ยังได้ประชุมทีม One Home จังหวัดสมุทรปราการ เพื่อมอบนโยบายการขับเคลื่อนงานในพื้นที่ตามภารกิจของกระทรวง พม.
นายจุติกล่าวว่า สําหรับการลงพื้นที่ในวันนี้ ตนได้เน้นย้ําให้คณะผู้บริหารกระทรวง พม. และหน่วยงานในพื้นที่ ดําเนินงานตามนโยบายรัฐบาลที่ประชาชนเป็นศูนย์กลางในการให้บริการและความช่วยเหลือ ซึ่งจังหวัดสมุทรปราการเป็นพื้นที่ที่มีความหลากหลายและมีปัญหาที่ซับซ้อน ดังนั้น จึงจําเป็นต้องบูรณาการความร่วมมือกับกระทรวงอื่นๆ ที่เกี่ยวข้องในการแก้ปัญหาสําหรับกลุ่มเป้าหมาย ซึ่งตนตั้งใจอยากให้จังหวัดสมุทรปราการเป็นห้องปฏิบัติการ พม. สําหรับการบูรณาการที่ทุกกระทรวงร่วมกันแก้ปัญหาวิฤติอย่างหลากหลายมิติ หากสามารถแก้ไขปัญหาในที่แห่งนี้ได้ จะเป็นต้นแบบสําหรับที่แห่งอื่นได้ ทั้งนี้ การแก้ไขปัญหาให้กับประชาชน ขอให้มีความฉับพลันทันใดโดยให้เสร็จภายในพื้นที่ไม่เกิน 72 ชั่วโมง ยกเว้นแต่จะเกินกําลัง จึงให้แจ้งระดับกระทรวงเข้ามาช่วยกัน
นายจุติกล่าวเพิ่มเติมว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ขณะนี้ ได้นําไปสู่วิกฤติการณ์ตกงานและกระทบถึงวิกฤติเศรษฐกิจ จนเกิดปัญหาสังคม เป็นงูกินหาง ซึ่งหากกระทรวง พม. และทุกกระทรวงไม่ช่วยกันแก้ไขปัญหาตั้งแต่ต้นทาง ก็จะกลายเป็นปัญหาสังคม ทั้งนี้ การแก้ไขปัญหาดังกล่าวจึงจําเป็นต้องให้เกิดความยั่งยืน โดยการพัฒนาทุนมนุษย์ให้พึ่งตนเองได้ ไม่ใช่เป็นเพียงแหล่งสงเคราะห์ โดยการฝึกอาชีพให้กับกลุ่มเป้าหมายต้องมองไปถึงอาชีพที่ทันสมัยและยั่งยืนไปถึงอนาคตในอีก 10-15 ปีข้างหน้า นอกจากนี้ ขอให้พัฒนาสังคมและความมั่นคงของมนุษย์จังหวัด (พมจ.) เข้าไปค้นหากลุ่มเป้าหมายร่วมกับกระทรวงอื่น และเร่งช่วยเหลือเพื่อไม่ให้เปิดปัญหาบานปลายจนกลายเป็นปัญหาสังคม รวมถึงการประสานให้เด็กอาชีวศึกษาลงพื้นที่ร่วมกับ พมจ. ทุกจังหวัด เพื่อช่วยซ่อมแซมและสร้างสิ่งอํานวยความสะดวกให้กับกลุ่มเป้าหมายในชุมชน ขณะเดียวกันในพื้นที่ที่พ่อ-แม่มีลูกเล็ก ประกอบอาชีพเก็บของเก่าขาย หรือขายพวงมาลัยบนถนนตามสี่แยก และต้องนําลูกตระเวนไปด้วย ตนอยากให้มีศูนย์รับเลี้ยงเด็กหรือ Day Care ในพื้นที่ เพื่อช่วยดูแลเด็กระหว่างที่พ่อ-แม่ไปทํางาน เพื่อให้เด็กได้รับการดูแลและพัฒนาอย่างมีคุณภาพชีวิตที่ดีขึ้น อีกทั้ง ขอให้ พมจ. ทุกจังหวัด เก็บรวบรวมข้อมูลกลุ่มเป้าหมายทั้งหมด เพื่อนําไปใช้ประโยชน์ในการวางแผนดูแลช่วยเหลืออย่างทั่วถึงและทันเหตุการณ์ต่อไป
รัฐบาลไทย-ข่าวทำเนียบรัฐบาล-รอง นรม. วิษณุฯ ส่งเสริมเด็กและเยาวชน มีจิตอาสา รู้คุณค่า ร่วมกันอนุรักษ์เอกลักษณ์ของประเทศชาติ
วันพฤหัสบดีที่ 6 กุมภาพันธ์ 2563
รอง นรม. วิษณุฯ ส่งเสริมเด็กและเยาวชน มีจิตอาสา รู้คุณค่า ร่วมกันอนุรักษ์เอกลักษณ์ของประเทศชาติ
รอง นรม. วิษณุ เป็นประธานการประชุมคณะกรรมการเอกลักษณ์ชองชาติ ครั้งที่ 1/2563 ส่งเสริมเด็กและเยาวชน มีจิตอาสา รู้คุณค่า ร่วมกันอนุรักษ์เอกลักษณ์ของประเทศชาติ
วันนี้ (6 กุมภาพันธ์ 2563) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการเอกลักษณ์ของชาติ ครั้งที่ 1/2563 โดยมี นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมหน่วยงานที่เกี่ยวข้องเข้าร่วม สรุปสาระสําคัญ ดังนี้
ที่ประชุมรับทราบคําสั่งนายกรัฐมนตรี ที่ 167/2562 ซึ่งมอบหมายให้ นายวิษณุ เครืองาม รองนายกรัฐมนตรี ปฏิบัติหน้าที่ประธานกรรมการ และ นายเทวัญ ลิปตพัลลภ รัฐมนตรีประจําสํานักนายกรัฐมนตรีปฏิบัติหน้าที่รองประธานกรรมการ ในคณะกรรมการเอกลักษณ์ของชาติ นอกจากนี้ ยังรับทราบประเด็นอื่นๆ ที่น่าสนใจ อาทิ รายงานการจัดกิจกรรมเฉลิมพระเกียรติ เนื่องในโอกาสวันสําคัญ และกิจกรรมอื่น ๆ ในปี 2562 รายงานการมอบรางวัลค่าของแผ่นดิน ซึ่งคณะกรรมการเอกลักษณ์ฯ กําหนดให้มีการพิจารณาสรรหาบุคคล องค์กร หรือชุมชนที่มุ่งเสียสละอุทิศใจกายกระทําการอย่างหนึ่งอย่างใดเป็นคุณประโยชน์แก่ประชาชน สังคมและประเทศชาติด้วยความสมัครใจในลักษณะจิตอาสาโดยไม่หวังสิ่งตอบแทน การจัดนิทรรศการ "ธงไตรรงค์ ธํารงไทย" รายงานการจัดทําหนังสือราชาศัพท์ รายงานการจัดทําวีดิทัศน์ประกอบเพลงสําคัญของแผ่นดิน และรับทราบโครงการเยาวชนนานาชาติเรียนรู้หลักปรัชญาของเศรษฐกิจพอเพียงสืบสานตามรอยพระยุคลบาท เพื่อน้อมรําลึกพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงพระราชทานแนวพระราชดําริ“หลักปรัชญาเศรษฐกิจพอเพียง”อีกทั้งเพื่อส่งเสริมการเรียนรู้สืบสาน และน้อมนําแนวทางพระราชดําริ ไปประยุกต์ใช้ในชีวิตประจําวัน
พร้อมกันนี้ ที่ประชุมได้เห็นชอบในหลักการ โครงการค่าของแผ่นดิน ซึ่งมีวัตถุประสงค์เพื่อรําลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่พระราชทานหลักปรัชญาของเศรษฐกิจพอเพียงให้คนไทยสามารถนําไปใช้เป็นพื้นฐานในการดําเนินชีวิต อีกทั้งเพื่อปลุกจิตสํานึกของคนไทยในปัจจุบันให้มีความภาคภูมิใจในความเป็นไทย มีความจงรักภักดีต่อสถาบันพระมหากษัตริย์ มีคุณธรรม ซื่อสัตย์สุจริต รวมทั้งเห็นชอบในหลักการโครงการสร้างต้นแบบเยาวชนรักสามัคคีและสํานึกความเป็นไทย“เด็กไทยต้นแบบ”เพื่อให้เด็กและเยาวชนมีความภาคภูมิใจในความเป็นไทย มีความจงรักภักดีและสํานึกในพระมหากรุณาธิคุณของสถาบันพระมหากษัตริย์ มีจิตอาสา รู้คุณค่าและช่วยกันอนุรักษ์เอกลักษณ์ของชาติ โดยดําเนินการฝึกอบรมปฏิบัติ จําแนกกิจกรรมสําคัญ ได้แก่ การฝึกอบรมภาควิชาการ การสาธิตและฝึกภาคปฏิบัติ การศึกษาดูงาน การระดมสมองและสรุปบทเรียน และ การติดตามประเมินผล
ในตอนท้าย รองนายกรัฐมนตรี ได้เน้นย้ําให้ทุกหน่วยงานที่เกี่ยวข้องบูรณาการการทํางานร่วมกันอย่างต่อเนื่องและมอบหมายให้ฝ่ายเลขาฯ นําข้อสังเกตและข้อเสนอแนะของคณะกรรมการฯ ไปพิจารณาดําเนินการปรับปรุงแก้ไขในเรื่องต่าง ๆ ที่ได้มีการหารือร่วมกันวันนี้ให้เกิดความชัดเจน ก่อนนําเสนอที่ประชุมคณะรัฐมนตรี เพื่อพิจารณาต่อไป
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส.แจงประเด็นการโอนเงินส่วนต่างประกันรายได้เกษตรกรผู้ปลูกข้าวภาคใต้
วันศุกร์ที่ 18 ตุลาคม 2562
ธ.ก.ส.แจงประเด็นการโอนเงินส่วนต่างประกันรายได้เกษตรกรผู้ปลูกข้าวภาคใต้
ธ.ก.ส.โอนเงินประกันรายได้เกษตรกรผู้ปลูกข้าวในพื้นที่ภาคใต้แล้ว ตั้งแต่ 17 ตุลาคม หลังตรวจสอบพบว่า มีการปลูกข้าวและระบุการเก็บเกี่ยวในช่วงระยะเวลาที่กําหนดตามเอกสารในมติ ครม.จริง
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ชี้แจงว่า จากกรณีที่ ธ.ก.ส.ได้โอนเงินส่วนต่างประกันรายได้ รอบแรกให้กับเกษตรกรผู้ปลูกข้าวในพื้นที่ภาคใต้ ซึ่งมีการปลูกข้าวตั้งแต่วันที่ 16 มิถุนายน 2562 และระบุการเก็บเกี่ยวในช่วงนี้ ตามข้อมูลที่กรมส่งเสริมการเกษตร กระทรวงการเกษตรและสหกรณ์ส่งมาให้ และเนื่องจากเป็นการโอนเงินในรอบแรกของโครงการสําหรับฤดูทํานาในปีนี้ จึงต้องมีการตรวจสอบซ้ําเพื่อให้การโอนเงินสอดคล้องกับหลักเกณฑ์ของโครงการ ประกอบกับมีการทักท้วงขอให้มีการสอบทานข้อมูลบางส่วนที่อาจไม่สอดคล้องกับมติคณะรัฐมนตรี (ครม.) เมื่อวันที่ 27 สิงหาคม 2562 ซึ่งกําหนดระยะเวลาที่จะขอใช้สิทธิ์ชดเชยระหว่างวันที่ 15 ตุลาคม 2562 ถึง 28 กุมภาพันธ์ 2563 ยกเว้นเกษตรกรภาคใต้ตั้งแต่วันที่ 1 กุมภาพันธ์ - 31 พฤษภาคม 2563 เพื่อป้องกันความเสียหาย ธ.ก.ส.จึงได้มีการดึงเงินกลับและเร่งดําเนินการสอบทานความถูกต้องให้เป็นไปตามหลักเกณฑ์ที่ครม.กําหนด และป้องกันปัญหาเกษตรกรได้รับเงินชดเชยส่วนต่างก่อนระยะเวลาที่กําหนด
ผลจากการสอบทาน พบว่า เป็นเกษตรกรที่ปลูกข้าวในพื้นที่ภาคใต้ ที่มีการปลูกข้าวก่อนกําหนด ตั้งแต่วันที่ 16 มิถุนายน 2562 เป็นต้นมา และแจ้งข้อมูลเก็บเกี่ยวข้าวในช่วงระยะเวลานี้จริง โดยเอกสารโครงการประกันรายได้ระบุว่า เกษตรกรสามารถใช้สิทธิ์ได้ตั้งแต่วันที่เก็บเกี่ยวเป็นต้นไป ยกเว้นเกษตรกรที่เก็บเกี่ยวก่อนวันที่กําหนด ให้ใช้สิทธิ์ได้ตั้งแต่วันที่เริ่มโครงการ ซึ่งสามารถจ่ายได้ ธ.ก.ส.จึงได้โอนเงินชดเชยส่วนต่างเข้าบัญชีเงินฝากให้แก่เกษตรกรทุกรายแล้วจํานวน 2,473 ราย ในพื้นที่ 9 จังหวัดภาคใต้ ได้แก่ ชุมพร นครศรีธรรมราช นราธิวาส ปัตตานี พังงา พัทลุง ภูเก็ต ยะลาและสงขลา และในพื้นที่ 5 จังหวัดใกล้เคียง ได้แก่ กาญจนบุรี ประจวบคีรีขันธ์ เพชรบุรี ราชบุรี และสมุทรสงครามครบถ้วนตั้งแต่วันที่ 17 ตุลาคม 2562
รัฐบาลไทย-ข่าวทำเนียบรัฐบาล-รัฐบาลเพิ่มสิทธิประโยชน์แก่ผู้ประกันตน หวังดึงแรงงานนอกระบบสร้างหลักประกัน
วันศุกร์ที่ 5 พฤษภาคม 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/05/3536_ดาวน์โหลด (3).jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/05/mp3/04 รัฐบาลเพิ่มสิทธฺประโยชน์แก่ผู้ประกันตน หวังดึงแรงงานนอกระบบสร้างหลักประกัน.mp3"
}
],
title: "รัฐบาลเพิ่มสิทธิประโยชน์แก่ผู้ประกันตน หวังดึงแรงงานนอกระบบสร้างหลักประกัน  ",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลเพิ่มสิทธิประโยชน์แก่ผู้ประกันตน หวังดึงแรงงานนอกระบบสร้างหลักประกัน
ประกันสังคมลดอัตราเงินสมทบที่ผู้ประกันตนจะต้องจ่ายเข้ากองทุน พร้อมทั้งเพิ่มสิทธิประโยชน์ให้แก่ผู้ประกันตน หวังจูงใจแรงงานนอกระบบ สร้างหลักประกันในชีวิตให้แก่ตนเอง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเพิ่มสิทธิประโยชน์ให้แก่ผู้ประกันตนซึ่งเป็นแรงงานนอกระบบตามกฎหมายประกันสังคม โดยผู้ประกันตนที่จ่ายเงินสมทบเข้ากองทุนเพียงเดือนละ 70 บาท จะได้รับประโยชน์ทดแทนกรณีเจ็บป่วย ทุพพลภาพ และตาย หากจ่ายเงินสมทบเดือนละ 100 บาท ได้รับประโยชน์เพิ่มจากกลุ่มที่จ่ายเงิน 70 บาทอีก 1 กรณีคือ กรณีชราภาพ และหากจ่ายเงินสมทบเดือนละ 300 บาท จะได้รับประโยชน์ครอบคลุมไปถึงการสงเคราะห์บุตรอีกด้วย นอกจากนี้ ยังได้แก้ไขอัตราเงินทดแทนการขาดรายได้หากประสบอันตรายหรือเจ็บป่วยจากวันละ 200 บาทเป็น 300 บาท โดยครอบคลุมถึงผู้ประกันตนที่ไม่ได้เป็นผู้ป่วยในของโรงพยาบาลด้วย ทั้งนี้ รัฐบาลมุ่งหวังให้ผู้ใช้แรงงานมีหลักประกันด้านสุขภาพที่ดีและเป็นกําลังสําคัญในการพัฒนาประเทศต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร.สร้างวินัยการเงินในกลุ่มผู้ใช้แรงงาน แก้ปัญหาหนี้นอกระบบ
วันอังคารที่ 25 กุมภาพันธ์ 2563
กสร.สร้างวินัยการเงินในกลุ่มผู้ใช้แรงงาน แก้ปัญหาหนี้นอกระบบ
กรมสวัสดิการและคุ้มครองแรงงาน จัดอบรมการพัฒนาระบบนิเวศเพื่อสร้างการเรียนรู้ด้านการเงินและสร้างวินัยการออม สร้างองค์ความรู้ในการใช้จ่ายและการออมให้ผู้ใช้แรงงานสร้างความมั่นคงทางเศรษฐกิจ ป้องกันปัญหาหนี้นอกระบบ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เป็นประธานเปิดการอบรมการพัฒนาระบบนิเวศเพื่อสร้างการเรียนรู้ด้านการเงิน และสร้างวินัยการออม เพื่อมุ่งผลสัมฤทธิ์ในการบริหารจัดการกองทุนเพื่อผู้ใช้แรงงาน เมื่อวันที่ 25 กุมภาพันธ์ 2563 ณ โรงแรม ดิ เอมเมอรัลด์ กรุงเทพฯ โดยได้กล่าวว่า จากข้อมูลของธนาคารแห่งประเทศไทย พบว่าปัญหาหนี้ครัวเรือนไทยอยู่ในระดับสูงเมื่อเทียบกับต่างประเทศ และสัดส่วนหนี้ส่วนใหญ่เป็นหนี้ระยะสั้นซึ่งทําให้ครัวเรือนมีภาระผ่อนต่อเดือนสูง ซึ่งปัญหาดังกล่าว ส่งผลกระทบต่อทั้งประสิทธิภาพการทํางานของผู้ใช้แรงงานจึงมีความจําเป็นเร่งด่วนที่ทุกภาคส่วนต้องร่วมกันดูแลปัญหาหนี้ครัวเรือนก่อนจะลุกลามเป็นปัญหาเศรษฐกิจและสังคมในวงกว้าง กสร. ได้เล็งเห็น ถึงความสําคัญเรื่องการเสริมสร้างความมั่นคงทางเศรษฐกิจของผู้ใช้แรงงานผ่านการวินัยด้านการเงินและการออม จึงได้จัดการอบรมหลักสูตรการพัฒนาระบบนิเวศเพื่อสร้างการเรียนรู้ด้านการเงินและสร้างวินัยการออม เพื่อมุ่งผลสัมฤทธิ์ในการบริหารจัดการกองทุนเพื่อผู้ใช้แรงงานขึ้น
อธิบดีกสร. กล่าวต่อว่า การจัดอบรมดังกล่าว มีวัตถุประสงค์เพื่อให้ผู้เข้าร่วมอบรมซึ่งประกอบด้วยประธานกรรมการ กรรมการ ผู้จัดการ หรือเจ้าหน้าที่จากสหกรณ์ออมทรัพย์และสหกรณ์เครดิตยูเนี่ยน
ในสถานประกอบกิจการ รวมทั้งเจ้าหน้าที่ที่รับผิดชอบการส่งเสริมการจัดสวัสดิการแรงงาน รวม 40 คน
ได้แลกเปลี่ยนประสบการณ์ในการจัดการปัญหาหนี้สินและสร้างวินัยทางการเงินให้กับลูกจ้าง และร่วมกันพัฒนาองค์ความรู้ด้านวินัยการเงินและการออมตามแนวทางเศรษฐกิจพอเพียง เพื่อนําไปปรับใช้และถ่ายทอดให้แก่ลูกจ้างในสถานประกอบกิจการให้สามารถบริหารจัดการด้านการเงินได้อย่างมีคุณภาพ สามารถป้องกันปัญหาการเป็นหนี้นอกระบบ เพื่อคุณภาพชีวิตที่ดีต่อไป
รัฐบาลไทย-ข่าวทำเนียบรัฐบาล-บอร์ดบีโอไออนุมัติหลักการ 2 โครงการสัมปทานใหญ่
วันจันทร์ที่ 1 ตุลาคม 2561
บอร์ดบีโอไออนุมัติหลักการ 2 โครงการสัมปทานใหญ่
บอร์ดบีโอไออนุมัติในหลักการ ให้ส่งเสริม 2 โครงการสัมปทานใหญ่ ซึ่งเป็นโครงสร้างพื้นฐานสําคัญของประเทศ ได้แก่ โครงการพัฒนาท่าอากาศยานอู่ตะเภา และโครงการ ดิจิทัล พาร์ค ไทยแลนด์ (Digital Park Thailand)
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ ซึ่งมี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมได้พิจารณาอนุมัติในหลักการให้ส่งเสริมแก่ผู้ได้รับสัมปทานใน 2 โครงการ เพื่อให้หน่วยงานที่เป็นเจ้าของโครงการทั้งสอง ได้แก่ กองทัพเรือ และบริษัท กสท โทรคมนาคม จํากัด (มหาชน) นําไประบุไว้ในประกาศเชิญชวนเอกชนเข้าร่วมประมูล (ทีโออาร์)
โดยที่ประชุมได้พิจารณาแล้วเห็นว่าโครงการพัฒนาท่าอากาศยานอู่ตะเภา สามารถให้การส่งเสริมการลงทุนได้สําหรับการลงทุนอาคารผู้โดยสาร 3 ในประเภทกิจการสนามบินพาณิชย์ จึงได้อนุมัติหลักการให้การ  ส่งเสริม โดยผู้ชนะสัมปทานจะได้รับยกเว้นอากรขาเข้าเครื่องจักร ยกเว้นภาษีเงินได้นิติบุคคล 8 ปี (ไม่เกิน ร้อยละ 100 ของเงินลงทุน ซึ่งไม่รวมค่าที่ดินและทุนหมุนเวียน)และหากดําเนินการเป็นไปตามเงื่อนไข  ภายใต้มาตรการอีอีซีของบีโอไอ จะได้รับลดหย่อนภาษีเงินได้นิติบุคคลอีก ร้อยละ 50 เป็นเวลา 3 ปี
นอกจากนี้ ที่ประชุมได้เห็นชอบอนุมัติในหลักการแก่ บริษัท กสท โทรคมนาคม จํากัด (มหาชน) ในฐานะเจ้าของสัมปทาน ดิจิทัล พาร์ค ไทยแลนด์ หรือเมืองใหม่ตามหลักของเมืองอัจฉริยะSmart Cityซึ่งเป็นโครงการรูปแบบเดียวกับท่าอากาศยานอู่ตะเภาคือต้องมีการประกาศ และระบุให้ชัดเจนในประกาศเชิญชวน (ทีโออาร์) ก่อนเข้าร่วมประมูล
โดยผู้ได้รับสัมปทานจะได้รับยกเว้นอากรขาเข้าเครื่องจักร ยกเว้นภาษีเงินได้นิติบุคคล 8 ปี (โดยไม่จํากัดวงเงินยกเว้นภาษี เนื่องจากเป็นกิจการเป้าหมายพิเศษ) และหากดําเนินการตามเงื่อนไขภายใต้มาตรการ  อีอีซีของบีโอไอ จะได้รับการยกเว้นภาษีเงินได้นิติบุคคลเพิ่มเป็น 12 ปี
“การอนุมัติหลักการแก่ทั้ง 2โครงการสัมปทาน จะช่วยดึงดูดนักลงทุนให้ยื่นข้อเสนอเพื่อพัฒนาโครงการสําคัญของประเทศไทย” เลขาธิการบีโอไอกล่าว
*******************************************************
รัฐบาลไทย-ข่าวทำเนียบรัฐบาล-จุรินทร์ ประชุม กก.ประชาสัมพันธ์ พระราชพิธีบรมราชาภิเษก เสด็จพระราชดำเนินเลียบพระนคร โดยขบวนพยุหยาตรา ทางชลมารค
วันอังคารที่ 8 ตุลาคม 2562
จุรินทร์ ประชุม กก.ประชาสัมพันธ์ พระราชพิธีบรมราชาภิเษก เสด็จพระราชดําเนินเลียบพระนคร โดยขบวนพยุหยาตรา ทางชลมารค
(8 ตุลาคม 2562 เวลา 15.00-16.45 น.) นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ในฐานะประธานคณะกรรมการฝ่ายประชาสัมพันธ์พระราชพิธีบรมราชาภิเษก
ได้เป็นประธานการประชุมคณะ กก.ประชาสัมพันธ์เพื่อเตรียมความพร้อม ด้านการประชาสัมพันธ์งานพระราชพิธีบรมราชาภิเษก โดยนายจุรินทร์ได้ขอให้ทุกฝ่ายร่วมแรงร่วมใจกันเพื่อถวายพระเกียรติแด่พระบาทสมเด็จพระเจ้าอยู่หัว เน้นย้ําให้ทุกส่วนให้ข้อมูลที่ชัดเจน ถูกต้อง แม่นยํา รวมทั้งการอํานวยความสะดวกแก่พี่น้องประชาชนที่เดินทางมาเข้าเฝ้ารับเสด็จ และขอให้ทุกคนทุกฝ่ายตระหนักว่าเป็นภารกิจที่มีความสําคัญสูงสุด
โดยที่ประชุมรายงานด้านเทคนิคที่จะดําเนินการแล้วเสร็จภายในวันศุกร์นี้ และมีการจัดเตรียมพื้นที่รับเสด็จตลอดสองฝั่งแม่น้ําเจ้าพระยารองรับประชาชนได้ 25,140 คน และที่เฝ้ารับเสด็จพระราชดําเนินโดยรถยนต์พระที่นั่งกว่า 11,000 คน รวมกว่า 36,000 คน ข้อแนะนําคือประชาชนควรเข้ามาในสถานที่ก่อน 13.00 น โดยจะตั้งจุดคัดกรองตั้งแต่เวลา 6.00 น.
สําหรับการจราจรนั้น สตช.รายงานว่ามีความพร้อมเต็มที่ในการรักษาความปลอดภัยและ การจราจร ส่วนกองทัพเรือจะซ้อมใหญ่วันที่ 17 และ 21 ตค.นี้ โดยจะได้เรียนเชิญนายกรัฐมนตรีมารับชมการซ้อมด้วย
สําหรับคนไทย สามารถติดตามเผยแพร่ความก้าวหน้าฝ่ายประชาสัมพันธ์งาน โดยประชาสัมพันธ์ในประเทศ สําหรับคนไทย เน้นเนื้อหาประวัติของพระราชพิธี การเชิญชวนประชาชนเข้ารับเสด็จ และใส่เสื้อสีเหลือง การอํานวยความสะดวกประชาชน กําหนดการซ้อม การจัดรถรับส่ง เผยแพร่ทุกช่องทาง ทั้ง 1) สื่อออนไลน์ www.phralan.in.th Social media และ QR Code และ Line@พระราชพิธีบรมราชาภิเษก 2) วิทยุกระจายเสียง 3) สื่อโทรทัศน์ รายการสารคดีเริ่มออกอากาศวันที่ 13 ตค.นี้
ด้านงานประชาสัมพันธ์ในต่างประเทศ ผ่านสื่อทุกรูปแบบ รวมทั้งการคัดกรองและอํานวจความสะดวกสื่อมวลชนด้วย มีการจัดนิทรรศการการเสด็จพระราชดําเนินเลียบพระนครทางชลมารคเผยแพร่ และการจัดทํา e-book ภาษาอังกฤษ จัดทําสารคดีภาษาอังกฤษเผยแพร่ จัดสถานที่รองรับสื่อต่างชาติ 50 ราย และมีการจัด press tour เพื่อสร้างความเข้าใจกับสื่อต่างชาติก่อนวันงานจริง มีการเกี่ยวสัญญานไปต่างประเทศด้วย
การบริหารสื่อมวลชน มีสองลักษณะ คือ หนึ่ง การให้ข้อมูลข่าวสาร เพื่อให้สื่อนําไปเผยแพร่ต่อ โดยจะมีการแถลงข่าวในวันที่ 11 ตค.โดยรองนายกรัฐมนตรีจุรินทร์เข้าร่วมด้วย และสองคือ การจัดระเบียบสื่อมวลชน จัดจุดถ่ายภาพรองรับสื่อ 150 คน และอํานวยความสะดวกและการตรวจตราสื่อมวลชนร่วมกับตํารวจสันติบาลร่วมกับตํารวจสันติบาล ขณะนี้มีสื่อมวลชนมาลงทะเบียนแล้ว 130 คน
การถ่ายทอดสด ในนามของโทรทัศน์รวมการเฉพาะกิจ มีจุดติดตั้งรถ OB ถ่ายทอดสด ถ่ายภาพด้วย จะมีผู้บรรยาย 3 คน จัดทําสารคดีออกเผยแพร่หลังข่าวภาคค่ํา โดยนายจุรินทร์ สั่งการในที่ประชุมว่า ขอให้ทุกภาคส่วนเร่งดําเนินการเผยแพร่ประชาสัมพันธ์ ผ่านสื่อในทุกๆช่องทาง และเตรียมความพร้อมด้านสถานที่และสื่ออย่างเต็มที่ และเตรียมข้อมูลและองค์ความรู้ให้ถูกต้องครบถ้วน ที่ผ่านมางานประชาสัมพันธ์ได้รับคําชื่นชมเป็นอย่างมาก ขอให้ร่วมแรงร่วมใจกันเพื่อถวายพระเกียรติแด่พระบาทสมเด็จพระเจ้าอยู่หัว ขอให้ทุกภาคส่วนให้ข้อมูลที่ชัดเจน ถูกต้อง แม่นยํา โดยเฉพาะเรื่องการอํานวยความสะดวกแก่พี่น้องประชาชนที่เดินทางมาเข้าเฝ้า
รัฐบาลไทย-ข่าวทำเนียบรัฐบาล-รอง นรม. พลเอก ประวิตร ฯ ขอให้ประชาชนใช้ประโยชน์จากโครงการเน็ตประชารัฐ ให้เกิดความคุ้มค่า สร้างรายได้เพิ่มขึ้น
วันเสาร์ที่ 7 กันยายน 2562
รอง นรม. พลเอก ประวิตร ฯ ขอให้ประชาชนใช้ประโยชน์จากโครงการเน็ตประชารัฐ ให้เกิดความคุ้มค่า สร้างรายได้เพิ่มขึ้น
รอง นรม. พลเอก ประวิตร ฯ ขอให้ประชาชนใช้ประโยชน์จากโครงการเน็ตประชารัฐ ให้เกิดความคุ้มค่า สร้างรายได้เพิ่มขึ้น
วันนี้ (‪7 กันยายน 2562‬) ‪เวลา 13.30 น.‬ ณ หมู่บ้านเน็ตประชารัฐ บ้านวังถั่ว ตําบลวังชัย อําเภอน้ําพองจังหวัดขอนแก่น พลเอก ประวิตร วงษ์สุวรรณ รองนายกรัฐมนตรีรับฟังรายงานผลการดําเนินงานและการใช้ประโยชน์จากเน็ตประชารัฐ พร้อมเยี่ยมชมนิทรรศการผลการดําเนินการสร้างการรับรู้เน็ตประชารัฐ และการพัฒนาเครือข่ายเน็ตอาสาประชารัฐ จัดโดยสํานักงานส่งเสริมการศึกษานอกระบบและการศึกษาตามอัธยาศัย  การจําหน่ายผลิตภัณฑ์ชุมชนเครื่องปั้นดินเผา กุยช่ายขาวปลอดสารพิษ ที่มีการจําหน่ายทางออนไลน์ และการท่องเที่ยวนวัตวิถิชีวิตชาวขอนแก่นผ่านออนไลน์ โดยเยาวชนกลุ่ม TOT Young Club
ภายหลังการเยี่ยมชมนิทรรศการ รองนายกรัฐมนตรีพบปะกับประชาชนพร้อมกล่าวว่า เน็ตประชารัฐเป็นโครงสร้างพื้นฐาน เป็นเรื่องเร่งด่วนที่ต้องขยายให้ทั่วถึงเพื่อรองรับยุคดิจิทัล  ขยายโอกาสการเข้าถึงข้อมูล การขายสินค้าออนไลน์ การบริการด้านสาธารณสุขและการศึกษา รวมถึงการบริการภาครัฐ ทั้งนี้ จังหวัดขอนแก่นได้ติดตั้งเน็ตประชารัฐแล้วจํานวน 1,158 หมู่บ้าน ซึ่งจะต้องขยายให้ครอบคลุมทั่วประเทศต่อไป
รองนายกรัฐมนตรีกล่าวต่อไปว่า รัฐบาลต้องการให้ประชาชนใช้ประโยชน์จากโครงการเน็ตประชารัฐให้เกิดประโยชน์สูงสุด ไม่ว่าจะเป็นการส่งเสริมการท่องเที่ยว การสืบค้นข้อมูลต่าง ๆ ขอให้ใช้สร้างมูลค่าให้มากที่สุด พร้อมกําชับให้ฝ่ายปกครองให้การสนับสนุนการใช้ประโยชน์จากเน็ตประชารัฐให้ครอบคลุมทุกกลุ่มอาชีพ และให้กระทรวงดิจิทัลเพื่อเศรษฐกิจและสังคมเร่งต่อยอดโครงการฯ เพื่อให้ประชาชนใช้สร้างรายได้ เชื่อว่าโครงการนี้จะเป็นการวางรากฐานในการพัฒนาประเทศ ด้วยความร่วมมือของทุกฝ่ายต่อไป
----------------------------
กลุ่มประชาสัมพันธ์และเผยแพร่  สํานักโฆษก
รัฐบาลไทย-ข่าวทำเนียบรัฐบาล-กสร. มอบเสื้อ “จป.น้อย” โรงเรียนบ้านหนองนาว จ.ลำปาง
วันพุธที่ 6 มีนาคม 2562
กสร. มอบเสื้อ “จป.น้อย” โรงเรียนบ้านหนองนาว จ.ลําปาง
กรมสวัสดิการและคุ้มครองแรงงาน เดินหน้าสร้างวัฒนธรรมความปลอดภัยในสถานศึกษา ปลูกจิตสํานึกความปลอดภัยให้นักเรียน พร้อมมอบเสื้อสามารถให้กับจป.น้อย ณ โรงเรียนบ้านหนองนาว จังหวัดลําปาง
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 1 มีนาคม2562 ที่ผ่านมา ได้ลงพื้นที่ตรวจเยี่ยมการดําเนินการส่งเสริมและสร้างจิตสํานึกความปลอดภัยในสถานศึกษา ณ โรงเรียนบ้านหนองนาว จ.ลําปาง ซึ่ง กสร. โดยสํานักงานสวัสดิการและคุ้มครองแรงงานจังหวัดลําปาง ศูนย์ความปลอดภัยในการทํางานเขต 5 และชมรมเจ้าหน้าที่ความปลอดภัยในการทํางานจังหวัดลําปาง ได้ร่วมกันจัดกิจกรรมความปลอดภัยในสถานศึกษา (จป.น้อย) โดยมีกิจกรรมให้ความรู้ด้านความปลอดภัย 4 ด้าน ได้แก่ 1.อันตรายจากไฟฟ้า 2.อันตรายจากสารเคมี 3.อุปกรณ์คุ้มครองความปลอดภัยส่วนบุคคล และ 4.การปฐมพยาบาลเบื้องต้น เพื่อสร้างการเรียนรู้พื้นฐานและจิตสํานึกเรื่องความปลอดภัยแก่นักเรียน ครู และบุคลากรด้านการศึกษาของโรงเรียน จํานวน 150 คน นอกจากนี้ได้มอบเสื้อสามารถแก่ตัวแทนนักเรียนชั้นประถมศึกษาปีที่ 3, 4 และ 5 ที่ได้รับเลือกให้เป็น จป.น้อย จํานวน 6 คน เพื่อให้เป็นแกนนําด้านความปลอดภัยในสถานศึกษา
อธิบดี กสร. กล่าวต่อว่า การดําเนินการดังกล่าวอยู่ภายใต้นโยบาย Safety Thailand ซึ่งกระทรวงแรงงานได้กําหนดให้เป็นนโยบายเร่งด่วนในการป้องกันและลดอันตรายจากการทํางาน ทั้งนี้มาตรการสําคัญนอกเหนือจากการบังคับใช้กฎหมายก็คือการสร้างจิตสํานึกด้านความปลอดภัยให้กับผู้เกี่ยวข้องทุกฝ่าย โดยเฉพาะในกลุ่มของเยาวชนซึ่งจะเป็นกําลังสําคัญในการพัฒนาประเทศในอนาคต ซึ่ง กสร.ได้สั่งการให้หน่วยงานในสังกัดเข้าไปส่งเสริมการจัดกิจกรรมด้านความปลอดภัยให้แก่สถานศึกษาเพื่อเป็นการปลูกจิตสํานึกด้านความปลอดภัยให้แก่นักเรียน นักศึกษา ครู อาจารย์ และบุคลากรทางการศึกษาอย่างทั่วถึงและร่วมสร้างวัฒนธรรมความปลอดภัยให้เกิดขึ้นอย่างยั่งยืนต่อไป
รัฐบาลไทย-ข่าวทำเนียบรัฐบาล-รมว.พม. ชื่นชมเด็กสาววัย 16 ปี เป็นเด็กเรียนดี มีความกตัญญู ช่วยแบ่งเบาภาระของครอบครัว ที่ จ.สิงห์บุรี
วันศุกร์ที่ 4 สิงหาคม 2560
รมว.พม. ชื่นชมเด็กสาววัย 16 ปี เป็นเด็กเรียนดี มีความกตัญญู ช่วยแบ่งเบาภาระของครอบครัว ที่ จ.สิงห์บุรี
รมว.พม. ชื่นชมเด็กสาววัย 16 ปี เป็นเด็กเรียนดี มีความกตัญญู ช่วยแบ่งเบาภาระของครอบครัว ที่ จ.สิงห์บุรี พร้อมเร่งช่วยเหลือครอบครัวผู้พิการ และประสบปัญหาทางสังคม ที่ จ.ตรัง
วันนี้ (4 ส.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 685/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า จากกรณีเด็กสาววัย 16 ปี เป็นเด็กเรียนดีมีความกตัญญู ครอบครัวมีฐานะยากจน แต่สู้ชีวิตช่วยแบ่งเบาภาระของครอบครัว ด้วยการช่วยเหลืองานทุกอย่าง ทั้งขายของ ดูแลยายแก่ชรา และน้อง อาศัยอยู่กับแม่บุญธรรม เนื่องจากแม่แท้ๆ เสียชีวิตไปตั้งแต่อายุเพียง 1 เดือน ส่วนตาและยายแก่ชราและป่วยต้องรักษาตัวอยู่โรงพยาบาล รวมทั้งน้องชายอีก 1 คน ซึ่งทั้ง 5 ชีวิตอาศัยในกระท่อมสภาพเก่าทรุดโทรม ใช้แผ่นผ้าใบเป็นฝาผนัง ที่ อําเภอเมือง จังหวัดสิงห์บุรีนั้น ตนขอชื่นชมในความขยันหมั่นเพียร กตัญญู มีความตั้งใจช่วยเหลือครอบครัว โดยไม่ย่อท้อต่อความยากลําบาก นับว่าเป็นเยาวชนที่น่ายกย่องและเป็นแบบอย่างที่ดี ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดสิงห์บุรี (พมจ.สิงห์บุรี) พร้อมหน่วยงานที่เกี่ยวข้องในพื้นที่ เร่งลงพื้นที่ เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจของกระทรวง พม. พร้อมมอบสิ่งของเครื่องใช้ที่จําเป็นและอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการการศึกษาของเด็กทั้งหมดในระยะยาว และช่วยเหลือดูแลในเรื่องการรักษาพยาบาลของผู้สูงอายุ นอกจากนี้ ให้ความช่วยเหลือในเรื่องสวัสดิการสังคมตามความเหมาะสม
พลตํารวจเอก อดุลย์ กล่าวเพิ่มเติมว่า สําหรับกรณีครอบครัวยากจนอาศัยอยู่รวมกัน 3 ชีวิต โดยมีพ่อแก่ชราวัย 62 ปี พิการขาด้วนและเป็นโรคมะเร็งในช่องปาก แม่แก่ชราวัย 60 ปี มีอาการแขนขวาอ่อนแรง และลูกชายวัย 38 ปีที่พิการทางสมองและเป็นใบ้ตั้งแต่กําเนิดทั้ง 3 ชีวิตอาศัยในบ้านสภาพเก่าทรุดโทรม ไม่มีห้องน้ําใช้ อาศัยเพียงเบี้ยยังชีพคนพิการและผู้สูงอายุใช้ประทังชีวิต ที่ อําเภอรัษฎา จังหวัดตรัง นั้น ตนได้กําชับให้พัฒนาสังคมและความมั่นคงของมนุษย์จังหวัดตรัง (พมจ.ตรัง) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุและคนพิการของกระทรวง พม. พร้อมมอบสิ่งของเครื่องใช้ ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการของผู้ป่วยอย่างต่อเนื่อง และการปรับปรุงสภาพที่อยู่อาศัยให้อยู่ในสภาพที่เหมาะสม ถูกสุขลักษณะ และมั่นคง นอกจากนี้ ให้คําแนะนําในเรื่องสวัสดิการสังคม เพื่อขอรับสิทธิตามกฎหมายและความเหมาะสม พร้อมทั้งร่วมกันหาแนวทางการช่วยเหลือในระยะยาวต่อไป